# **ครุฑ2บันทึกข้อความ**

บธ.001/63

**ส่วนงาน** คณะวิทยาศาสตร์ หลักสูตรวิทยาศาสตรมหาบัณฑิต สาขาวิชาเทคโนโลยีสิ่งแวดล้อม โทร. 111

**ที่** อว. 69.5.1.1/1360 **วันที่** 7 ธันวาคม 2566

**เรื่อง** ขอรายงานสรุปเนื้อหาและการนำไปใช้ประโยชน์

**เรียน** คณบดีคณะวิทยาศาสตร์

ตามที่ข้าพเจ้าได้รับอนุญาตให้เข้าร่วมการประชุมระดับชาติ “มลพิษทางอากาศ PM2.5 ครั้งที่ 1” หัวข้อ “อากาศสะอาด: ความรับผิดชอบร่วมของรัฐ เอกชน และประชาสังคม” ระหว่างวันที่ 3 – 4 ธันวาคม 2566 ณ ศูนย์การประชุมนานาชาติเฉลิมพระเกียรติ จ.เชียงใหม่ นั้น

บัดนี้ ข้าพเจ้าได้เข้าขอรายงานสรุปเนื้อหาและประโยชน์ที่ได้รับ ดังนี้

สาเหตุของการเกิดปัญหาฝุ่นควันในภาคเหนือ ได้แก่ ฝุ่นควันจากการใช้ยานพาหนะ จากการก่อสร้าง การทำอาหารประเภทปิ้งย่าง จากโรงงานอุตสาหกรรม จากพื้นที่ทางการเกษตรที่มีการเผาไหม้เศษซากพืช โดยเฉพาะอย่างยิ่งการเผาในฤดูแล้ง และหมอกควันข้ามแดน ประกอบกับลักษณะทางภูมิศาสตร์ที่เป็นแอ่งกระทะทำให้การระบายมลสารเกิดได้ไม่ดี ซึ่งปัญหาเหล่านี้ส่งผลกระทบต่อสิ่งแวดล้อม การท่องเที่ยวและสุขภาพประชาชนอย่างมาก เพื่อให้เกิดการแก้ไขปัญหาอย่างเป็นรูปประธรรมและมีประสิทธิภาพ หน่วยงานภาครัฐ หน่วยงานท้องถิ่น ภาคเอกชน และประชาสังคม ต้องสร้างความร่วมมือกันเพื่อตอบสนองต่อปัญหาฝุ่น PM2.5 เช่น การสร้างนโยบายและแนวทางการแก้ไขปัญหาในเชิงปฏิบัติและเชิงพื้นที่ สร้างความตระหนักรู้ และเผยแพร่ความรู้สู่สาธารณะชน จากผลการประชุมในครั้งนี้ ที่ประชุมได้ยื่นข้อเสนอเชิงหลักการให้กับรัฐบาลดังต่อไปนี้

1. การสร้างนวัตกรรมและระบบสารสนเทศที่เกี่ยวข้องกับ PM2.5
2. การตระหนักและการป้องกันตนเองจาก PM2.5 ของประชาชน
3. เพิ่มบทบาทของภาคธุรกิจให้มีส่วนร่วมในการรับผิดชอบต่อสิ่งแวดล้อมมากยิ่งขึ้น
4. สร้างนโยบายจูงใจให้ภาคเอกชนมีส่วนร่วมในการรักษาสิ่งแวดล้อม
5. สนับสนุนให้ภาคเอกชนลงทุนในธุรกิจความยั่งยืน
6. สนับสนุนงานวิจัย ผลงานวิชาการ และนวัตกรรมที่เกี่ยวข้องกับ PM2.5
7. การกำหนดมาตรฐาน PM2.5 ตามบริบทเชิงพื้นที่
8. สนับสนุนหลักการสิทธิมนุษยชนในอากาศสะอาด
9. เพิ่มบทบาทของภาครัฐในการปกป้องสิทธิมนุษยชนและสร้างความร่วมมือระหว่างประเทศ

ประโยชน์ต่อการปฏิบัติงานในตำแหน่งหน้าที่

* เพิ่มพูนความรู้และถ่ายทอดแก่นักศึกษาและผู้ที่มีส่วนเกี่ยวข้อง

เข้าร่วมการประชุมระดับชาติ “มลพิษทางอากาศ PM2.5 ครั้งที่ 1” หัวข้อ “อากาศสะอาด: ความรับผิดชอบร่วมของรัฐ เอกชน และประชาสังคม” เป็นการเพิ่มพูนและเสริมสร้างความรู้ใหม่ด้านนโยบายการจัดการ PM2.5 โดยเพิ่มการร่วมมือระหว่างภาครัฐ ภาคท้องถิ่น ภาคประชาชน และภาคสังคม ซึ่งจะเป็นประโยชน์ในการเพิ่มพูนความรู้ที่เป็นปัจจุบันให้แก่นักศึกษาในวิชาเรียนที่เกี่ยวข้องกับด้านสิ่งแวดล้อม ซึ่งจะเป็นส่วนช่วยให้นักศึกษาประสบความสำเร็จในการศึกษาได้ตาม PLO ของหลักสูตร

จึงเรียนมาเพื่อโปรดทราบ



(นางสาวพรพรรณ อุตมัง)

อาจารย์ประจำหลักสูตร

**ความคิดเห็นของผู้บังคับบัญชาชั้นต้น** (ประธานอาจารย์ผู้รับผิดชอบหลักสูตร/ผู้อำนวยการสำนักงาน/หัวหน้างาน)

บุคลากรดังกล่าวไปนำความรู้ไปใช้ประโยชน์ ดังนี้ (โปรดระบุรายละเอียด)

...........................................................................................................................................................

...........................................................................................................................................................

....................................................

(..............................................................)

............./................./...................

เอกสารแนบแสดงการเข้าร่วมอบรม





